लाइव कॉन्सर्ट के दौरान विश किया वैलेंटाइन डे, बोले- आई मिस यू
रणबीर कपूर ने आलिया और बेटी राहा पर लुटाया प्यार, Wished Valentine's Day during live concert, said - I miss you
रणबीर कपूर अपनी अपकमिंग फिल्म ‘तू झूठी मैं मक्कार’ का जमकर प्रमोशन कर रहे हैं। इसी वजह से एक्टर वैलेंटाइन डे के मौके पर अपनी वाइफ आलिया भट्ट और बेटी राहा कपूर के साथ नहीं थे, हाल ही में वैलेंटाइन डे के मौके पर रणबीर दिल्ली में फिल्म का प्रमोशन करने पहुंचे, जहां उन्होंने एक लाइव परफॉर्मेंस के दौरान अपनी वाइफ आलिया और बेटी राहा को हैप्पी वैलेंटाइन डे विश किया, जिसका एक वीडियो सामने आया है।
बोले - आई मिस यू 
इस वीडियो में रणबीर ऑल ब्लैक कैजुअल लुक में स्टेज पर नजर आ रहे हैं। रणबीर ने कहा, 'आप सभी को हैप्पी वैलेंटाइंस डे। सबसे पहले में अपने दो लव मेरी पत्नी आलिया और खूबसूरत बेटी राहा को वैलेंटाइन विश करना चाहता हूं। आई लव यू गर्ल्स, आई मिस यू।' अब रणबीर का ये अंदाज सोशल मीडिया पर फैंस को काफी पसंद आ रहा है।
आलिया ने नवंबर में दिया है बेटी को जन्म
आलिया भट्ट और रणबीर कपूर 14 अप्रैल 2022 को शादी के बंधन में बंधे थे। शादी के कुछ महीनों बाद उन्होंने अपनी प्रेग्नेंसी कि अनाउंसमेंट कर दी थी, जिसके बाद 6 नवंबर को आलिया ने बेटी राहा को जन्म दिया था।
8 मार्च को सिनेमाघरों में रिलीज होगी फिल्म
रणबीर कपूर और श्रद्धा कपूर की फिल्म तू झूठी मैं मक्कार जल्द ही रिलीज होने वाली हैं। फिल्म का ट्रेलर कुछ समय पहले ही रिलीज हो चुका है। ट्रेलर देखने के बाद फैंस की फिल्म से उम्मीदें कुछ ज्यादा ही बढ़ गई हैं। बता दें कि इस फिल्म के जरिए रणबीर और श्रद्धा पहली बार एक साथ काम करने वाले हैं। इस रोमांटिक कॉमेडी फिल्म का निर्देशन लव रंजन ने किया है। इस फिल्म के अलावा रणबीर 'एनिमल' में नजर आएंगे, जिसमें रश्मिका मंदाना, बॉबी देओल, अनिल कपूर, तृप्ति डिमरी और शक्ति कपूर भी दिखाई आएंगे।